由中學食譚仔食到現在，平均一星期都會食一碗，大大話500碗都應該走唔甩，好自然我的第一篇食評也奉上給譚仔啦。坊間對譚仔有好多傳言同睇法，但點都好，自己好食就得啦 ~點了最愛的雞肉麻辣少辣(米林D)米線。譚仔的雞肉瘦得嚟唔「孩」，配合埋個飲上癮的湯，真係次次都湯都飲埋 !另外叫左個細土匪同朋友 share，點形容土匪味呢? 其實我覺得有得似北京烤羊肉串的味，但係係雞翼版，如果未試過都值得一試，起碼唔會有俾土匪打劫的感覺 !金牌打手，譚仔食到唔捨得走 !